समारोह के मुख्य अतिथि व विवि की संस्कृत ज्योर्तिविज्ञान अध्ययनशाला अध्यक्ष डॉ. राजेश्वर शास्त्री मूसलगांवकर ने कहा कि अध्ययन व अध्यापन की अनवरत यात्रा का नाम शिक्षक है। शिक्षक एक व्रत है नौकरी नहीं, लेकिन आज एेसा क्या हो गया कि छात्राओं के मध्य आदर्श का अभाव है। शिक्षक आदर्श क्यों नहीं बना पा रहे। शिक्षकों का दायित्व है कि वह राष्ट्रवाद व संस्कारों वाली शिक्षा प्रदान करें। इसके लिए खुद शिक्षक को भी चरित्रवान बनकर नवीन पीढ़ी को एेसे संस्कार देने होंगे। इस मौके पर निगम की ओर से डॉ. मूसलगांवकर का भी शॉल श्रीफल व प्रशस्ति पत्र भेंटकर सम्मान किया गया।